pythainlp/thai-financial-dataset huggingface dataset:
- 57 -

เอกสารแนบ 3

รายงานของคณะกรรมการตรวจสอบ

คณะกรรมการบริษัทฯ ได้แต่งตั้งคณะกรรมการตรวจสอบซึ่งประกอบด้วยกรรมการอิสระจำนวน 3
ท่าน โดยมอบหมายหน้าที่และความรับผิดชอบที่สำคัญได้แก่ การสอบทานงบการเงิน
สอบทานและติดตาม ดูแลให้มีระบบการควบคุมภายในที่เหมาะสมและมีประสิทธิภาพ
สอบทานรายการที่เกี่ยวโยงกัน
สอบทานการกำกับดูแลกิจการที่ดีเพื่อให้เป็นไปตามหลักการบรรษัทภิบาลและจรรยาบรรณของบริษัทฯ
รวมทั้งการพิจารณาเพื่อเสนอแต่งตั้งผู้สอบบัญชี

ในรอบบัญชี 2549 คณะกรรมการตรวจสอบได้มีการประชุมรวม 12 ครั้ง
ซึ่งพอสรุปสาระสำคัญได้ดังนี้

1.  พิจารณาสอบทานงบการเงินรายไตรมาสและงบการเงินประจำปี 2549
    เพื่อให้มั่นใจได้ว่ารายงานทางการเงินของ บริษัทฯ
    และบริษัทย่อยได้จัดทำขึ้นอย่างถูกต้องตามมาตรฐานการบัญชีและมีการเปิดเผยข้อมูลอย่างเพียงพอครบถ้วนและเชื่อถือได้

2.  พิจารณาและให้ความเห็นชอบแผนงานตรวจสอบภายในของปี 2549
    พร้อมให้ข้อเสนอแนะและปรับแผนงานบางส่วนให้สอดคล้องกับแผนงานของบริษัทฯ
    รวมทั้งได้มีส่วนร่วมในการแก้ไขปัญหาเรื่องการออกหุ้นเพิ่มทุน
    เพื่อให้เป็นไปตามข้อกำหนดของทางการจนสำเร็จลุล่วง

3.  พิจารณาสอบทานรายการที่เกี่ยวโยงกันและรายการที่อาจมีความขัดแย้งทางผลประโยชน์เพื่อให้มีการเปิดเผยข้อมูลอย่างชัดแจ้งและเพียงพอตามประกาศของทางตลาดหลักทรัพย์แห่งประเทศไทย

4.  ได้สนับสนุนฝ่ายจัดการที่มุ่งมั่นในการบริหารงานตามหลักการของการกำกับดูแลกิจการที่ดีเพื่อให้มีความโปร่งใสและมีจริยธรรม
    ทั้งนี้เพื่อช่วยสร้างความเชื่อมั่นแก่ผู้ถือหุ้นและผู้ที่เกี่ยวข้องทุกฝ่าย

5.  พิจารณาและให้ความเห็นต่อคณะกรรมการบริษัทฯ เพื่อขออนุมัติต่อที่ประชุมผู้ถือหุ้นแต่งตั้ง
    นางสาวสุกัญญา สุธีประเสริฐ หรือนางสาวประภาศรี ลีลาสุภา แห่งบริษัทสำนักงาน เอ เอ็ม
    ซี จำกัด เป็นผู้สอบบัญชีประจำปี 2550

คณะกรรมการตรวจสอบมีความอิสระในการปฏิบัติงานตามภารกิจที่ได้รับมอบหมายโดยได้รับความร่วมมือด้วยดีจากฝ่ายจัดการ
ได้พบและหารือกับผู้สอบบัญชีเพื่อขอทราบข้อคิดเห็นและหรือข้อสังเกตเกี่ยวกับงบการเงิน
และการควบคุมภายในด้านบัญชี เพื่อใช้เป็นแนวทางในการกำกับดูแลกิจการต่อไป

วันที่ 19 มีนาคม 2550

ในนามคณะกรรมการตรวจสอบ

[]

(นายนที แสงอุดมเลิศ)

ประธานคณะกรรมการตรวจสอบ
-63-

เอกสารแนบ 3

รายงานของคณะกรรมการตรวจสอบ

คณะกรรมการตรวจสอบได้ปฏิบัติตามหน้าที่และมีความรับผิดชอบตามที่ได้รับมอบหมายจาก
คณะกรรมการบริษัทฯ โดยมีภาระกิจที่สำคัญได้แก่ การสอบทานงบการเงิน
ดูแลให้มีระบบควบคุมภายในที่ เหมาะสมและมีประสิทธิภาพ
มีการปฏิบัติงานที่โปร่งใสเป็นไปตามระเบียบของบริษัทฯ และตามกฎหมาย รวมทั้งข้อกำหนดต่างๆ
ที่เกี่ยวข้อง ดูแลไม่ให้เกิดความขัดแย้งทางผลประโยชน์ตลอดจนการเสนอแต่งตั้งผู้สอบบัญชี

ในรอบปี 2548 คณะกรรมการตรวจสอบได้มีการประชุมรวม 12 ครั้ง
โดยได้พิจารณาสอบทานงบการเงินรายไตรมาสและงบการเงินประจำปี 2548
ให้ปฏิบัติตามมาตรฐานการบัญชีและประกาศของคณะกรรมการกำกับหลักทรัพย์และตลาดหลักทรัพย์
รวมทั้งของตลาดหลักทรัพย์แห่งประเทศไทย
ตลอดจนดูแลให้มีการเปิดเผยข้อมูลที่ครบถ้วนและเพียงพอ

คณะกรรมการตรวจสอบได้ให้คำปรึกษาในแผนงานปรับปรุงโครงสร้างหนี้จนบรรลุผล
รวมทั้งได้ติดตามให้มีการปฏิบัติตามเงื่อนไขที่ตกลงไว้

สอบทานระบบการดำเนินงานของบริษัทฯ
และกิจการในเครือตามหลักการกำกับดูแลกิจการที่ดีพบว่าสามารถปฏิบัติตามหลักเกณฑ์ดังกล่าวได้ในระดับที่น่าพอใจ

สอบทานระบบควบคุมภายในเพื่อประเมินประสิทธิภาพและความเพียงพอของระบบงานพบว่ายังมีความ
เหมาะสมในการดำเนินธุรกิจอย่างมีประสิทธิผล

พิจารณาและสอบทานรายการที่เกี่ยวโยงกันหรือรายการที่อาจมีความขัดแย้งของผลประโยชน์
รวมทั้งการเปิดเผยข้อมูลของรายการดังกล่าวให้ถูกต้องและครบถ้วนตามประกาศของทางตลาดหลักทรัพย์แห่งประเทศไทย

คณะกรรมการตรวจสอบมีความอิสระในการปฏิบัติงานตามที่ได้รับมอบหมายโดยได้รับความร่วมมือด้วยดีจากฝ่ายจัดการ
ได้พบหารือกับผู้สอบบัญชีเพื่อขอทราบข้อสังเกตเกี่ยวกับงบการเงินและการควบคุมภายในด้านบัญชีซึ่งไม่มีเรื่องที่ผิดปกติและเป็นสาระสำคัญ

คณะกรรมการตรวจสอบได้พิจารณาและให้ความเห็นเสนอแนะต่อคณะกรรมการบริษัทฯ
เพื่อขออนุมัติต่อ ที่ประชุมผู้ถือหุ้นแต่งตั้ง นางสาวสุกัญญา สุธีประเสริฐ หรือ นางสาวประภาศรี
ลีลาสุภา แห่งบริษัทสำนักงาน เอ เอ็ม ซี จำกัด เป็นผู้สอบบัญชีประจำปี 2549

วันที่ 6 มีนาคม 2549

ในนามคณะกรรมการตรวจสอบ

[]

(นายนที แสงอุดมเลิศ)

ประธานคณะกรรมการตรวจสอบ
ส่วนที่ 2

บริษัทที่ออกหลักทรัพย์

บริษัท ไทยนามพลาสติกส์ จำกัด (มหาชน) ทะเบียน บมจ. 323
ประกอบธุรกิจผลิตและจำหน่ายผลิตภัณฑ์พลาสติกกึ่งสำเร็จรูป ภายใต้เครื่องหมายการค้า “TNP”
ซึ่งผลิตภัณฑ์ดังกล่าวแยกออกเป็น :-

-   แผ่นพลาสติกผืน

-   หนังเทียมธรรมดาและบุฟองน้ำ

-   เสื่อน้ำมัน

-   ยางปูพื้นรถยนต์

โดยมีที่ตั้งโรงงานและสำนักงานที่ :-

1.  ที่ตั้งโรงงานและสำนักงานใหญ่ :-

  40 หมู่ที่ 7 ถนนเพชรเกษม กิโลเมตร 23 ตำบลอ้อมน้อย อำเภอกระทุ่มแบน

  จังหวัดสมุทรสาคร 74130

  โทรศัพท์ : 420-9968-74, 810-3000

  โทรสาร : (662) 420-1827, 420-9967, 810-3933

  web site : www.thainam.com

  e-mail : sales@thainam.com

2.  ที่ตั้งโรงงานที่ 2 :-

  89/1-2 หมู่ที่ 4 ถนนบางปลา กิโลเมตร 3 ตำบลบ้านเกาะ อำเภอเมืองสมุทรสาคร

  จังหวัดสมุทรสาคร 74000

  โทรศัพท์ : (034) 424-105-7, 830-325-8, 422-191-2

  โทรสาร : (034) 424-864
1. ปัจจัยความเสี่ยง (Risk Factors)

1.1 ด้านการขาดสภาพคล่องในการลงทุน

สืบเนื่องจากเงื่อนไขตามสัญญาการปรับปรุงโครงสร้างหนี้ของบริษัทฯ กับกลุ่มเจ้าหนี้สถาบันการเงิน
ที่กำหนดให้บริษัทฯ ต้องลดทุนจดทะเบียนที่ชำระแล้วลงในสัดส่วนร้อยละ 75
และดำเนินการเพิ่มทุนเพื่อรองรับการเปลี่ยนหนี้เป็นทุนจากกลุ่มเจ้าหนี้สถาบันการเงินของบริษัทฯ
และบริษัทย่อยส่งผลให้ปัจจุบันโครงสร้างการถือหุ้นของบริษัทฯ
จะมีกลุ่มเจ้าหนี้สถาบันการเงินเป็นกลุ่มผู้ถือหุ้นรายใหญ่ถึงร้อยละ 70.18
ของทุนจดทะเบียนที่ชำระแล้ว ส่วนกลุ่มผู้ถือหุ้นเดิมและผู้ถือหุ้นรายย่อยจะมีสัดส่วน
การถือครองหุ้นลดลงทำให้โอกาสของการเกิดปัญหาด้านสภาพคล่องจากการลงทุนในหลักทรัพย์ของบริษัทฯ
มีค่อนข้างสูง

1.2 ด้านผลตอบแทนการลงทุน

เนื่องจากผลประกอบการของบริษัทฯ ในปี 2543 ยังมีผลขาดทุนสะสม (Retained Loss)
อยู่จำนวนประมาณ 667.41 ล้านบาท ส่งผลให้บริษัทฯ
ยังไม่สามารถจ่ายเงินปันผลหรือเงินส่วนแบ่งกำไรแก่ผู้ถือหุ้นของบริษัทฯ ได้ จนกว่าบริษัทฯ
จะสามารถลดผลขาดทุนสะสมได้หมด
ทำให้ผู้ลงทุนยังคงมีความเสี่ยงในด้านการสูญเสียโอกาสในการได้รับผลตอบแทนจากการลงทุนในรูปของเงินปันผลหรือ
เงินส่วนแบ่งกำไร ในกรณีที่บริษัทฯ มีผลประกอบการที่ดีขึ้น

1.3 ด้านโอกาสการเกิดกรณีเข้าข่ายอาจถูกเพิกถอนจากการเป็นหลักทรัพย์จดทะเบียน

ตามหลักเกณฑ์และเงื่อนไขของการดำรงสถานะการเป็นหลักทรัพย์จดทะเบียนในตลาดหลักทรัพย์แห่งประเทศไทย
อาทิ ด้านผลการดำเนินงานที่บริษัทฯ ยังคงมีผลขาดทุนสะสมและส่วนของผู้ ถือหุ้นติดลบอยู่
การมีสัดส่วนการถือครองหุ้นของกลุ่มผู้ถือหุ้นรายย่อยลดลงจากผลของการปรับปรุงโครงสร้างหนี้
รวมทั้งจำนวนรายของผู้ถือหุ้นรายย่อย
การมีปริมาณการซื้อขายหุ้นน้อยหรือไม่มีการซื้อขายหุ้นตามเกณฑ์ของตลาดหลักทรัพย์แห่งประเทศไทย
ซึ่งมูลเหตุเหล่านี้บริษัทฯ อาจไม่สามารถดำเนินการ
ปรับปรุงแก้ไขได้ภายในระยะเวลาตามหลักเกณฑ์ที่ตลาดหลักทรัพย์แห่งประเทศไทยกำหนดจึงอาจเป็นความเสี่ยงในการเข้าข่ายอาจถูกเพิกถอนจากการเป็นหลักทรัพย์จดทะเบียนในตลาดหลักทรัพย์แห่งประเทศไทยได้
ส่วนที่ 1

ข้อมูลสรุป (Executive Summary)

บริษัท ไทยนามพลาสติกส์ จำกัด (มหาชน) ได้ก่อตั้งมานานประมาณ 30 ปี นับตั้งแต่ ปี 2513
ประกอบธุรกิจผลิตและจำหน่ายผลิตภัณฑ์พลาสติกกึ่งสำเร็จรูป ได้แก่ แผ่นพลาสติกผืน (PVC
flexible Film/ Sheet), หนังเทียม (Artificial Leather), เสื่อน้ำมัน (Floor
Covering) และยางปูพื้นรถยนต์ (Car Mat) มีบริษัทย่อย คือ บริษัท ที.เอ็น.พี. อินดัสทรี จำกัด
ซึ่งก่อตั้งเมื่อปี 2526 เพื่อทำการผลิตแผ่นพลาสติกแข็งกึ่งสำเร็จรูป (Semi-Rigid PVC)
โดยบริษัทฯ เข้าถือหุ้นร้อยละ 99.30 ของทุนจดทะเบียน นอกจากนี้บริษัทฯ ยังได้ร่วมทุนกับญี่ปุ่นและ
IFCT ก่อตั้ง บริษัทร่วม คือ บริษัท ซันพรีน (ประเทศไทย) จำกัด เมื่อปี 2537
เพื่อดำเนินการผลิต PVC Compound และพลาสติกรีดขึ้นรูป ผลิตภัณฑ์ของทั้งบริษัทฯ,
บริษัทย่อยและบริษัทร่วม ต่างได้รับการรับรองมาตรฐานผลิตภัณฑ์ ISO9002

วัตถุดิบหลักของบริษัทฯ และบริษัทย่อย ประกอบด้วย PVC Resin, Plasticizer, Stabilizer
และ Pigment โดยที่ Plasticizer ที่เป็น D.O.P จะใช้เฉพาะกับ Flexible sheet
ส่วนวัตถุดิบอื่นๆ เช่น เส้นด้าย และ Non-woven จะใช้เฉพาะในการทำหนังเทียม วัตถุดิบต่างๆ
จะสั่งซื้อจากผู้จำหน่ายภายในประเทศถึงร้อยละ 90

ในปี 2543 โครงสร้างรายได้ของบริษัทฯ มาจากภายในประเทศร้อยละ 68 จากต่างประเทศ
ร้อยละ 32 โดยเป็นรายได้จากการขายหนังเทียมถึงร้อยละ 63 ของรายได้จากการขายรวม
นอกจากนี้เพื่อหลีกเลี่ยงการแข่งขันทางด้านราคาที่รุนแรง บริษัทฯ จึงได้พัฒนาผลิตภัณฑ์ใหม่ที่ไม่ใช้
PVC เป็นส่วนประกอบ
เพื่อตอบสนองต่อความต้องการของลูกค้าและตลาดที่กำลังเปลี่ยนแปลงที่ผู้บริโภคให้ความสำคัญกับวัสดุที่ปราศจากสารที่ก่อให้เกิดมลพิษต่อสภาพแวดล้อมมากขึ้น

ผลประกอบการในปี 2543 บริษัทฯ มีกำไรสุทธิ 191.4 ล้านบาท
ซึ่งเป็นกำไรจากการดำเนินงานของบริษัทฯ 26.8 ล้านบาท และกำไรจากการซื้อหนี้คืนของบริษัทฯ
46.9 ล้านบาท นอกจากนี้ ยังมาจากกำไรสุทธิของบริษัทย่อย 117.0 ล้านบาท
และกำไรสุทธิของบริษัทร่วมอีก 7.0 ล้านบาท

ผลจากการปรับปรุงโครงสร้างหนี้กับเจ้าหนี้สถาบันการเงินของบริษัทฯ และบริษัทย่อยในปี 2542
ทำให้ในปี 2543 บริษัทฯ ต้องเปลี่ยนแปลงโครงสร้างคณะกรรมการ, ลดทุนจดทะเบียนลง ร้อยละ
75 และเพิ่มทุนจดทะเบียนเพื่อรองรับการเปลี่ยนหนี้เป็นทุนของเจ้าหนี้สถาบันการเงิน
สำหรับบริษัทย่อยนั้น ก็ต้องเปลี่ยนแปลงโครงสร้างคณะกรรมการเช่นกัน พร้อมทั้งเพิ่มทุนจดทะเบียน

ภายหลังการเปลี่ยนแปลงโครงสร้างทุนจดทะเบียน ทำให้บริษัทฯ มีทุนจดทะเบียนที่ชำระแล้วเป็น
211.75 ล้านบาท ในขณะที่ บริษัทย่อย มีทุนจดทะเบียนที่ชำระแล้วจำนวน 214.20 ล้านบาท
ข้อมูลอื่นที่เกี่ยวข้อง

- ไม่มี –
10. การควบคุมภายใน

  คณะกรรมการบริษัทฯ ได้จัดให้มีระบบการควบคุมภายใน และบริหารความเสี่ยงในระดับที่
  เหมาะสม โดยการกำหนดนโยบายเกี่ยวกับระบบการควบคุมภายใน
  การบริหารความเสี่ยงและทำการ
  ติดตามประเมินผลอย่างสม่ำเสมอว่าระบบที่วางไว้ดำเนินไปอย่างมีประสิทธิผล นอกจากนี้ในปี
  2543 บริษัทฯ ได้จัดตั้งคณะกรรมการตรวจสอบและสำนักตรวจสอบกิจการภายใน
  เพื่อการสอบทานความมีประสิทธิผลของระบบการควบคุมภายใน ใน 5 องค์ประกอบหลัก
  ซึ่งสรุปได้ดังนี้ :-

1.  สภาพแวดล้อมของการควบคุม - บริษัทฯ ได้จัดให้มีสภาพแวดล้อม ซึ่งเอื้อให้ระบบการ
    ควบคุมภายในดำเนินไปได้ตามที่มุ่งหวัง ทั้งการจัดโครงสร้างองค์กร
    การกำหนดหน้าที่และความรับผิดชอบ การกำหนดนโยบายและระเบียบปฏิบัติเป็นลายลักษณ์อักษร
    และอื่นๆ

2.  การประเมินความเสี่ยง - บริษัทฯ ได้จัดให้มีการประเมินความเสี่ยงจากปัจจัยภายนอกและ
    ความเสี่ยงจากปัจจัยภายในเป็นระยะ เพื่อทบทวนและปรับกลยุทธ์ในการดำเนินธุรกิจ

3.  กิจกรรมการควบคุม - บริษัทฯ ได้จัดให้มีกิจกรรมการควบคุมที่ดี เพื่อให้มั่นใจว่า
    ข้อมูลทางบัญชี ข้อมูลสารสนเทศ และรายงานของบริษัทถูกต้องสมบูรณ์
    มีการกำหนดอำนาจอนุมัติและระดับการอนุมัติรายการที่เหมาะสม
    มีการกำหนดวิธีป้องกันและค้นหาการสูญหายของทรัพย์สิน
    และมีการปฏิบัติตามกฎหมายและข้อบังคับที่เกี่ยวข้องถูกต้องครบถ้วน

4.  ระบบสารสนเทศและการสื่อสารข้อมูล - บริษัทฯ
    ได้จัดให้มีระบบสารสนเทศและการสื่อสารข้อมูล
    โดยได้มีการพัฒนาระบบสารสนเทศขึ้นใหม่ในช่วงปลายปี 2542
    และทำการพัฒนาเพิ่มขึ้นตลอดช่วงปี 2543

5.  ระบบการติดตามและประเมินผล - บริษัทฯ ได้จัดให้มีกระบวนการในการติดตาม
    และประเมินผลเป้าหมายตามที่บริษัทฯ วางไว้
    เพื่อให้มั่นใจว่าระบบการควบคุมภายในได้ดำเนินอยู่อย่างต่อเนื่อง
    และปรับปรุงแก้ไขให้สอดคล้องกับสถานการณ์ที่เปลี่ยนแปลง
    รวมทั้งสอบทานรายงานเกี่ยวกับระบบการควบคุมภายในจากผู้สอบบัญชี
    และผู้ตรวจสอบกิจการภายในเป็นระยะ
แบบแสดงรายการข้อมูลประจำปี

สิ้นสุดวันที่ 31 ธันวาคม 2543

(แบบ 56-1)

บริษัท ไทยนามพลาสติกส์ จำกัด (มหาชน)

(TNPC)
6. โครงการในอนาคต

บริษัทฯ หรือบริษัทย่อยยังไม่มีโครงการในอนาคต
เนื่องจากยังอยู่ในช่วงของการดำเนินงานฟื้นฟูกิจการตามแนวทางที่ได้เสนอต่อผู้ถือหุ้นตามแผนดำเนินการ
9 - 10 ปี นับแต่วันที่ 15 ตุลาคม 2542
ส่วนที่ 3

การรับรองความถูกต้องของข้อมูล

ข้าพเจ้าได้ตรวจสอบข้อมูลในแบบแสดงรายการข้อมูลประจำปีฉบับนี้แล้ว
ขอรับรองว่าข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือขาดข้อมูลที่ควรต้องแจ้งในสาระสำคัญอันอาจทำให้บุคคลผู้เข้าซื้อหลักทรัพย์เสียหาย

ในกรณีนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นางสาวชุติมา ฤทธิ์สกุลชัย เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของนางสาวชุติมา ฤทธิ์สกุลชัย กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้

  ----------------------- ------------------------- ---------------------- ---------------------
  ชื่อ-สกุล                                            ตำแหน่ง                 ลายมือชื่อ

  1. นายประเสริฐ มังกรกาญจน์                           ประธานกรรมการ          

  2. นายชรัตน์ สว่างวรรณ์                               กรรมการผู้จัดการ          

  3. นางศิริพร มังกรกาญจน์                              รองกรรมการผู้จัดการ       

  4. นายพีร์ศักดิ์ ประไพพร                               กรรมการ                

  5. นายธวัช ตรีวรรณกุล                                กรรมการ                

  6. นายชัยนันท์ ลภิธนานุวัฒน์                             กรรมการ                

  7. นายศิลปชัย คฤหรัตน์                                กรรมการ                

  8. นายสิงหรัตน์ เจริญวงศา                             กรรมการ                

  ชื่อ-สกุลผู้รับมอบอำนาจ                                 ตำแหน่ง                 ลายมือชื่อ

  นางสาวชุติมา ฤทธิ์สกุลชัย     ผู้จัดการอาวุโสแผนกสารสนเทศ                          
  ----------------------- ------------------------- ---------------------- ---------------------

หมายเหตุ นายศิลปชัย คฤหรัตน์ ได้ลาออกจากการเป็นกรรมการของบริษัทฯ ตั้งแต่วันที่ 12 มีนาคม
2544
เอกสารแนบ 2

รายละเอียดเกี่ยวกับผู้บริหารและผู้มีอำนาจควบคุมของบริษัทฯ และบริษัทย่อย

- ชุดเดียวกับบริษัทฯ -
11. รายการระหว่างกัน

รายการระหว่างกันของบริษัทฯ และบริษัทย่อย ตามที่แสดงในหมายเหตุประกอบงบการเงินปี 2543
มีดังต่อไปนี้ :-

11.1 รายได้และค่าใช้จ่ายระหว่างกัน

(หน่วย : ล้านบาท)

  ------------------------------------- ------------------- -------------
                                        2543                2542

  ซื้อวัตถุดิบระหว่างกัน                       11.48               35.93

  ขายวัตถุดิบระหว่างกัน                      8.48                22.25

  ดอกเบี้ยรับระหว่างกัน                      -                   3.76
  ------------------------------------- ------------------- -------------

11.2 สินทรัพย์และหนี้สินระหว่างกัน

(หน่วย : ล้านบาท)

  -------------------------------------- ------------------- -------------
                                         2543                2542

  ลูกหนี้การค้าระหว่างกัน                      0.07                1.12

  ลูกหนี้อื่นระหว่างกัน                         -                   12.66

  ดอกเบี้ยค้างรับระหว่างกัน                    37.48               37.48

  เงินให้กู้ยืมระหว่างกัน                       89.57               57.57

  เจ้าหนี้การค้าระหว่างกัน                     0.89                7.01

  เจ้าหนี้อื่นระหว่างกัน                        0.64                3.72

  กำไรจากการจำหน่ายที่ดิน ปี 2535             42.44               42.44
  -------------------------------------- ------------------- -------------

รายการระหว่างบริษัทฯ ตลอดจนหนี้คงค้างระหว่างกันข้างต้นนี้
ได้ตัดบัญชีออกจากงบการเงินของบริษัทฯ และบริษัทย่อย ในขั้นตอนการจัดทำงบการเงินรวม
เรียบร้อยแล้ว

รายการระหว่างกันของบริษัทฯ กับบริษัทย่อย เป็นไปตามราคาตลาด
ซึ่งสามารถเปรียบเทียบกันได้กับรายการที่เกิดขึ้นกับบุคคลภายนอก
4. การวิจัยและพัฒนา

การวิจัยและพัฒนาเกิดขึ้นทั้งในส่วนที่เป็นผลิตภัณฑ์เดิมและผลิตภัณฑ์ใหม่ ทั้งนี้
เพื่อตอบสนองต่อความต้องการของลูกค้าและตลาดที่เปลี่ยนแปลง ซึ่งนโยบายการวิจัยและพัฒนามีดังนี้
:-

1.  ปรับปรุงลักษณะผลิตภัณฑ์ให้สามารถแข่งขันกับคู่แข่งได้
    โดยที่ผลิตภัณฑ์ในกลุ่มนี้มักจะมีช่วงอายุของสินค้าที่ปรับเปลี่ยนค่อนข้างเร็ว
    จึงต้องเตรียมการในการทำวิจัยให้ทันเวลา

2.  พัฒนาผลิตภัณฑ์ให้ตรงกับข้อกำหนดการใช้งานของแต่ละอุตสาหกรรม เช่น อุตสาหกรรมรองเท้า
    อุตสาหกรรมประกอบรถยนต์ ฯลฯ
    โดยให้วิจัยเพิ่มเติมในส่วนที่เป็นข้อห้ามทางด้านสารพิษเพื่อเลือกใช้วัตถุดิบให้เหมาะสม

3.  ประสานงานกับหน่วยงานด้านการผลิตเพื่อร่วมกันแก้ไขปัญหาอย่างทันทีทันใด

4.  วิจัยและพัฒนาผลิตภัณฑ์ใหม่ให้ทันกับภาวะการตลาดที่เปลี่ยนแปลง อาทิเช่น พัฒนา ผลิตภัณฑ์
    ที่ไม่ใช้ PVC เป็นส่วนประกอบ เพื่อป้องกันมิให้เกิดมลพิษต่อสภาพแวดล้อมและสิ่งมีชีวิต ฯลฯ

ค่าใช้จ่ายในการทำวิจัยและพัฒนาไม่ได้แยกเป็นรายการเฉพาะ
แต่จัดรวมอยู่ในโสหุ้ยการผลิตตามโครงสร้างองค์กร
ซึ่งกำหนดให้งานผลิตและงานวิจัยและพัฒนาต้องสนับสนุนซึ่งกันและกัน
เอกสารแนบอื่น ๆ

- ไม่มี -
ส่วนที่ 2

บริษัทที่ออกหลักทรัพย์

บริษัท ไทยนามพลาสติกส์ จำกัด (มหาชน)
1. ปัจจัยความเสี่ยง (Risk Factors)

ด้านสภาพคล่องในการลงทุน

  การลงทุนในหลักทรัพย์ของบริษัทฯ
  ยังมีปัจจัยเสี่ยงในด้านการขาดสภาพคล่องจากการลงทุนอยู่เนื่องจากปัจจุบันสัดส่วนจำนวนหลักทรัพย์ของบริษัทฯ
  ที่มีสภาพคล่องสามารถหมุนเวียนซื้อขายในตลาดหลักทรัพย์ฯ ได้มีเพียงร้อยละ 20
  ของจำนวนหลักทรัพย์ทั้งหมด หลักทรัพย์ส่วนที่เหลือร้อยละ 80
  เป็นส่วนของเจ้าหนี้สถาบันการเงินของบริษัทฯ และผู้ถือหุ้นรายใหญ่
  ซึ่งยังไม่สามารถนำมาซื้อขายหมุนเวียนในตลาด หลักทรัพย์ฯ
  ได้ตามเงื่อนไขสัญญาปรับปรุงโครงสร้างหนี้

2.  ด้านผลตอบแทนการลงทุน

  ปัจจุบัน บริษัทฯ ยังไม่สามารถจ่ายผลตอบแทนในรูปของเงินปันผลให้แก่ผู้ถือหุ้นของบริษัทฯ ได้
  แม้ว่าบริษัทฯ จะมีผลกำไรจากการดำเนินงานอย่างต่อเนื่อง ทั้งนี้ เนื่องจากบริษัทฯ
  ยังมีผลขาดทุนสะสมอยู่ จำนวน 437 ล้านบาท สำหรับรอบปีบัญชี 2545
ส่วนที่ 1

ข้อมูลสรุป (Executive Summary)

บริษัท ไทยนามพลาสติกส์ จำกัด (มหาชน) ประกอบธุรกิจผลิตและจำหน่ายผลิตภัณฑ์พลาสติกกึ่ง
สำเร็จรูป ได้แก่ แผ่นพลาสติกผืน หนังเทียม เสื่อน้ำมันและยางปูพื้นรถยนต์ มีบริษัทย่อย คือ บริษัท
ที.เอ็น.พี. อินดัสทรี จำกัด ซึ่งประกอบธุรกิจผลิตและจำหน่ายผลิตภัณฑ์พลาสติกแข็งกึ่งสำเร็จรูป
และบริษัท ไทยนาม- เคียววา จำกัด ผลิตและจำหน่าย PVC/PP Foam
เพื่อใช้ในอุตสาหกรรมประกอบรถยนต์และเป็นบริษัทใหม่ที่ก่อตั้งเมื่อต้นปี 2545 นอกจากนี้ บริษัทฯ
ยังมีบริษัทร่วมทุนอีก 1 แห่ง คือ บริษัท ซันพรีน (ประเทศไทย) จำกัด
ที่ประกอบธุรกิจผลิตและจำหน่าย PVC Compound และพลาสติกรีดขึ้นรูป

ในปี 2545 บริษัทฯ มีผลการดำเนินงานกำไรสุทธิ 13.4 ล้านบาท ลดลงจากปีก่อน
(ก่อนรายการพิเศษ) 3.7 ล้านบาท สาเหตุหลักมาจากการลดลงของยอดขาย
โดยเฉพาะยอดขายต่างประเทศ จาก 298 ล้านบาท เป็น 190 ล้านบาท ซึ่งสืบเนื่องจาก 2
ปัจจัยหลัก :-

-   การลดลงของยอดขายในอุตสาหกรรมรองเท้ากีฬา โดยเฉพาะสินค้าที่ทำจากวัตถุดิบ PVC
    ซึ่งเกิดจากการเปลี่ยนพฤติกรรมของผู้บริโภคที่หันไปให้ความสนใจกับผลิตภัณฑ์ประเภท
    Non-PVC ที่เป็นมิตรกับสิ่งแวดล้อมมากขึ้น ประกอบกับการลงทุนในเครื่องจักรที่ใช้ผลิต
    Non-PVC (PU) ของบริษัทฯ ไม่แล้วเสร็จทันกับฤดูกาลขาย

-   ภาวะสงครามที่อาจจะเกิดขึ้นในตะวันออกกลาง ทำให้ผู้บริโภคชะลอการสั่งซื้อ

อย่างไรก็ตามในช่วงปีที่ผ่านมา บริษัทฯ ได้เพิ่มการวิจัยและพัฒนาทั้งผลิตภัณฑ์เดิมและผลิตภัณฑ์ใหม่
เพื่อสร้างมูลค่าเพิ่มและคุณภาพที่ดียิ่งขึ้นให้กับสินค้า เพื่อให้สินค้าของบริษัทฯเป็นสินค้าสำหรับ
High-end Market ทั้งนี้เพื่อหลีกเลี่ยงการแข่งขันด้านราคาขาย จนบริษัทฯ และบริษัท ที.เอ็น.พี.
อินดัสทรี จำกัด (บริษัทย่อย) ประสบความสำเร็จในการพัฒนาระบบคุณภาพ ISO 9001 : 2000
โดยได้รับประกาศนียบัตรรับรองในปีเดียวกัน นอกจากนี้บริษัทฯ ยังได้ยึดมั่นในระบบคุณภาพ TQM
(Total Quality Management) เพื่อลดความสูญเสียและเพิ่มความเชื่อถือในสินค้าของบริษัทฯ
ตลอดไป

ทางด้านการกำกับดูแลกิจการนั้น คณะกรรมการบริษัทฯ
ได้ให้ประกาศใช้นโยบายการกำกับดูแลกิจการ จริยธรรมธุรกิจและจรรยาบรรณพนักงาน
เพื่อให้การดำเนินกิจการภายในมีความโปร่งใสและเป็นธรรมกับทุกฝ่าย ทั้งผู้ถือหุ้น ลูกค้า
เจ้าหนี้การค้าและสถาบันการเงิน ตลอดจนพนักงานบริษัทฯ และสังคมโดยส่วนรวม

เพื่อหลีกเลี่ยงปัญหาสภาพแวดล้อมของที่ตั้งโรงงานปัจจุบันบนถนนเพชรเกษม บริษัทฯ
มีโครงการจะย้ายโรงงานและสำนักงานไปอยู่ ณ โรงงานแห่งที่ 2 ที่ถนนบางปลา
ซึ่งมีเนื้อที่มากกว่า 85 ไร่
โดยจะลงทุนในเครื่องจักรเพิ่มเติมเพื่อรองรับการผลิตผลิตภัณฑ์ใหม่สำหรับสินค้าในกลุ่มอุตสาหกรรมรถยนต์
โดยโครงการดังกล่าวจะใช้เวลาดำเนินการประมาณ 3 ปี และจะเริ่มตั้งแต่กลางปี 2546
เป็นต้นไป
2. ลักษณะการประกอบธุรกิจ

บริษัทฯ ดำเนินธุรกิจผลิตและจำหน่ายผลิตภัณฑ์พลาสติกกึ่งสำเร็จรูป ซึ่งมีทั้งสี ลวดลายความหนาและ
คุณสมบัติหลากหลายตามความต้องการของผู้บริโภค ทั้งประเภทครัวเรือนและอุตสาหกรรม

ผลิตภัณฑ์หลัก ๆ ของบริษัทฯ ประกอบด้วย :-

แผ่นพลาสติกผืน (PVC Flexible Film / Sheet)

  ใช้ทำผ้าปูโต๊ะ เสื้อกันฝน ผ้าใบพลาสติก ซุ้มกันแดด ร่ม เต้นท์ ผ้าม่านห้องน้ำ หมวกคุมผม อัลบั้ม
  สารเป่าลมประเภทต่าง ๆ อาทิเช่น ห่วงยาง บอลลูน เรือยาง นอกจากนี้ยังใช้ทำบรรจุภัณฑ์
  แผงประตู รถยนต์ (Lining), ของเล่น, Body Bag, และยังใช้ปูบ่อน้ำเพื่อเกษตรกรรม
  เพื่อเก็บสินแร่ หรือ ใช้ปูสนามกอล์ฟ ตลอดจนลานบิน

หนังเทียมธรรมดาและหนังเทียมบุฟองน้ำ (Artificial Leather and Sponge Leather)

  ใช้ทำเบาะรถยนต์และส่วนประกอบในรถยนต์ เฟอร์นิเจอร์ เครื่องใช้สำนักงาน กระเป๋า
  รองเท้าทั่วไป และรองเท้ากีฬา เข็มขัด ซองแว่นตา ปกไดอารี่ ตลอดจนลูกฟุตบอล

เสื่อน้ำมัน (Floor Covering)

  ใช้ปูพื้นที่อยู่อาศัยและสถานที่ต่าง ๆ เช่น โรงเรียน วัด อาคารบ้านเรือน
  โดยเฉพาะอย่างยิ่งในต่างจังหวัด มีทั้งที่อัดลายและที่เป็นชั้นฟองน้ำ

ยางปูพื้นรถยนต์ (Car Mat)

ใช้ในอุตสาหกรรมประกอบรถยนต์ เช่น รถนั่งส่วนบุคคล รถขนส่ง ฯลฯ

บริษัทฯ มีที่ตั้งโรงงานและสำนักงานที่ :-

1. ที่ตั้งโรงงานและสำนักงานใหญ่ :-

40. หมู่ที่ 7 ถนนเพชรเกษม กิโลเมตร 23 ตำบลอ้อมน้อย อำเภอกระทุ่มแบน

  จังหวัดสมุทรสาคร 74130

โทรศัพท์ : (66 2) 810 3000, 420 9968-74

  โทรสาร : (66 2) 810 3933, 420 1827, 420 9967

web site : www.thainam.com

e-mail : sales@thainam.com

2. ที่ตั้งโรงงานที่ 2 :-

89/1-2 หมู่ที่ 4 ถนนบางปลา กิโลเมตร 3 ตำบลบ้านเกาะ อำเภอเมืองสมุทรสาคร

จังหวัดสมุทรสาคร 74000

  โทรศัพท์ : (66 34) 830 326-7, 424 105-8, 422 191

  โทรสาร : (66 34) 424 864, 424 109, 424 109, 422 192

สำหรับบริษัทย่อยนั้นซึ่งประกอบด้วยบริษัท ที.เอ็น.พี. อินดัสทรี จำกัด และบริษัท ไทยนาม-เคียววา
จำกัด มีลักษณะการประกอบธุรกิจที่แตกต่างกันดังนี้ :-

บริษัท ที.เอ็น.พี. อินดัสทรี จำกัด ประกอบธุรกิจผลิตและจำหน่ายผลิตภัณฑ์พลาสติกแข็งกึ่งสำเร็จรูป
ซึ่งมีทั้งชนิดใส (Transparent Rigid) และชนิดสี (Opaque Rigid)
ภายใต้เครื่องหมายการค้า “TNP” เช่นกัน

ผลิตภัณฑ์ของบริษัทย่อย สามารถนำไปประกอบสินค้าสำเร็จรูปได้ดังนี้ :-

ชนิดใส ใช้ทำบรรจุภัณฑ์ต่างๆ อาทิเช่น กล่องอาหาร กล่องใส่ชุดชั้นใน กล่องใส่ของเล่น
นอกจากนี้ยังใช้

  ทำแฟ้มเอกสารและแผงบรรจุยา

ชนิดสี ใช้ทำต้นคริสต์มาสต์ ไม้โปรแทรกเตอร์ ปกแฟ้มเอกสาร คูลลิ่งทาวเวอร์ ฯลฯ

บริษัท ไทยนาม-เคียววา จำกัด ประกอบธุรกิจผลิตและจำหน่ายสินค้า PVC/PP Foam Leather
และ TPO (Thermo Plastic Olefin) ซึ่งใช้ในอุตสาหกรรมประกอบรถยนต์ เช่น
ใช้ทำแผงประตูข้างรถยนต์ ฯลฯ

นอกจากนี้บริษัทฯ ยังมีบริษัทร่วมอีก 1 แห่ง คือ บริษัท ซันพรีน (ประเทศไทย) จำกัด
ซึ่งประกอบธุรกิจผลิตและจำหน่าย PVC Compound ทั้งชนิดเกรดธรรมดา (General Grade)
และเกรดพิเศษ (Premium Grade) ซึ่งเป็นวัตถุดิบที่ใช้ในอุตสาหกรรมผลิตชิ้นส่วนรถยนต์
ชิ้นส่วนอุปกรณ์ไฟฟ้า และพลาสติกรีดขึ้นรูป (Extrusion Moulding)
10. ระบบการควบคุมและตรวจสอบภายใน

บริษัทฯ ได้จัดทำ ทบทวน
และพัฒนาอย่างต่อเนื่องในเรื่องระบบการควบคุมภายในทั้งระบบการควบคุมทางการเงิน
การดำเนินงานและกำกับดูแลการปฏิบัติงาน
รวมถึงการประเมินประสิทธิผลของระบบการควบคุมภายใน 5 องค์ประกอบหลักอยู่ตลอดเวลา ได้แก่
:-

1.  สภาพแวดล้อมของการควบคุม - บริษัทฯ ได้จัดให้มีสภาพแวดล้อม ซึ่งเอื้อให้ระบบการควบคุม
    ภายในดำเนินไปได้ตามที่มุ่งหวัง ทั้งการจัดโครงสร้างองค์กร การกำหนดหน้าที่และความ
    รับผิดชอบ การกำหนดนโยบายและระเบียบปฏิบัติเป็นลายลักษณ์อักษร และอื่นๆ

2.  การประเมินความเสี่ยง - บริษัทฯ ได้จัดให้มีการประเมินความเสี่ยงจากปัจจัยภายนอก
    และความเสี่ยงจากปัจจัยภายในเป็นระยะ เพื่อทบทวนและปรับกลยุทธ์ในการดำเนินธุรกิจ

3.  กิจกรรมการควบคุม - บริษัทฯ ได้จัดให้มีกิจกรรมการควบคุมที่ดี เพื่อให้มั่นใจว่า
    ข้อมูลทางบัญชี ข้อมูลสารสนเทศ และรายงานของบริษัทถูกต้องสมบูรณ์
    มีการกำหนดอำนาจอนุมัติและระดับการอนุมัติรายการที่เหมาะสม
    มีการกำหนดวิธีป้องกันและค้นหาการสูญหายของทรัพย์สิน
    และมีการปฏิบัติตามกฎหมายและข้อบังคับที่เกี่ยวข้องถูกต้องครบถ้วน

4.  ระบบสารสนเทศและการสื่อสารข้อมูล - บริษัทฯ
    ได้จัดให้มีระบบสารสนเทศและการสื่อสารข้อมูล
    โดยได้มีการพัฒนาระบบสารสนเทศขึ้นใหม่ในปลายปี 2542 และได้ทบทวน ปรับปรุงให้ทันต่อ
    สถานการณ์ตลอดเวลา

5.  ระบบการติดตามและประเมินผล - บริษัทฯ
    ได้จัดให้มีกระบวนการในการติดตามและประเมินผล เป้าหมายตามที่บริษัทฯ วางไว้
    เพื่อให้มั่นใจว่าระบบการควบคุมภายในได้ดำเนินอยู่อย่างต่อเนื่อง
    และปรับปรุงแก้ไขให้สอดคล้องกับสถานการณ์ที่เปลี่ยนแปลง
    รวมทั้งสอบทานรายงานเกี่ยวกับระบบการควบคุมภายในจากผู้สอบบัญชี
    และผู้ตรวจสอบกิจการภายในเป็นระยะ
แบบแสดงรายการข้อมูลประจำปี

(แบบ 56-1)

สิ้นสุดวันที่ 31 ธันวาคม 2545

1

บริษัท ไทยนามพลาสติกส์ จำกัด (มหาชน)

(TNPC)
6 โครงการในอนาคต

เพื่อหลีกเลี่ยงปัญหาสภาพแวดล้อมที่ตั้งโรงงานปัจจุบันบนถนนเพชรเกษม บริษัทฯ
จึงมีโครงการจะย้ายโรงงาน (Relocation) และสำนักงานไปยังโรงงานที่ 2 ที่ถนนบางปลา
กม.3 ตำบลบ้านเกาะ อำเภอเมือง จังหวัดสมุทรสาคร ซึ่งมีเนื้อที่มากกว่าถึง 85 ไร่
พร้อมทั้งจะลงทุนในเครื่องจักรระบบ calendering
เพื่อรองรับการผลิตผลิตภัณฑ์ใหม่สำหรับสินค้าในกลุ่มอุตสาหกรรมรถยนต์
โครงการดังกล่าวมีมูลค่าเงินลงทุนประมาณ 180 ล้าน-บาท และจะมีระยะเวลาดำเนินการประมาณ
3 ปี โดยจะเริ่มประมาณกลางปี 2546 เป็นต้นไป